**Образложење - Услови коришћења**

Овај документ прописује финансијске услове коришћења („Услови коришћења“) који се примењују на Кориснике (на начин како су дефинисани у наставку) Аеродромских објеката и Услуга (на начин како је дефинисано у наставку).

Ови услови коришћења ступају на снагу од 1. марта 2021. године.

Примерак ових Услова коришћења се може добити на упит и доступан је на wеб сајту Оператера аеродрома на следећој адреси http://www.beg.aero.

Оператер аеродрома задржава право да у било ком тренутку измени, замени или откаже Услове коришћења уз обавештење Корисницима.

# Садржај

1. Дефиниције израза и тумачење 3

1.1 Дефиниције израза 3

1.2 Тумачање 5

2. Финансијска питања 6

2.1 Опште 6

2.2 Накнаде 6

2.3 Сигурносни Депозит 7

2.4 Неизвршавање обавезе плаћања 8

3. Поверљивост 8

4. Меродавно право - Решавање спорова 9

# Дефиниције израза и тумачење

##  Дефиниције израза

У овом документу следеће речи и изрази ће имати следеће значење осим уколико контекст не захтева другачије:

|  |  |
| --- | --- |
| Повезано лице | означава у односу на неко Лице, било који ентитет који директно, или индиректно, преко једног (1) или више посредника контролише Лице, односно ентитет који је под самосталном или заједничком контролом Лица. Реч „контрола“ (укључујући повезане изразе „под контролом“ и „под заједничком контролом“ значи директно или индиректно поседовање овлашћења да усмерава или утиче на смер управљања и политике (било путем власништва над акцијама или партнерства или власничког удела, путем уговора или на други начин.) |
| Авио превозник | Означава лице(1) које обавља Комерцијалне авио операције; или(2) које, у релевантно време, има управу или контролу над било којим Ваздухопловом који долази, одлази или је паркиран на Аеродрому и укључује правне наследнике сваког таквог Лица. |
| Ваздухоплов | Означава сваку направу која је данас позната или касније откривена, која се користи или је дизајнирана за ваздушну пловидбу или лет. |
| Аеродорм | Значи Аеродром Никола Тесла |
| Аеродромски објекти и Услуге | Означава објекте и услуге који се односе на ваздухопловне операције, опслуживање путника и друге објекте аеродромске инфраструктуре које обезбеђује и услуге које пружа Оператер аеродрома Кориснику, осим уколико су ти објекти обезбеђени и услуге пружене Кориснику на основу одвојеног уговора, закупа, лиценце или другог овлашћења Оператера аеродрома  |
| Оператер аеродрома  | означава Belgrade Airport doo. |
| Овлашћени прималац  | Има значење додељено у Одељку 3. |
| Радни дан  | Означава сваки дан осим суботе и недеље који није званичан празник у Републици Србији или дан на који банкарске институције у Републици Србији, на основу закона или других прописа нису овлашћене или нису у обавези да не раде. |
| Накнада  | Означава сваку накнаду, надокнаду или таксу плативу на основу ових Услова коришћења и важећег закона у складу са важећим ценовницима Оператера аеродрома |
| Комерцијалне авио операције | Означава операције Ваздухоплова ка, са, или на Аеродрому, укључујући летове испоруке, летове ради уживања, тренажне летове, летове приватних авиона и све друге летове. |
| Услови коришћења | Има значење дефинисано у горе наведеном образложењу. |
| Поверљива информација  | означава (и) све усмене, писмене, штампане и информације забележене фото-апаратом или електронским путем, а које се односе на било коју идеју, концепт, цртеж, спецификацију, финансијску пројекцију, документе, податке, графиконе, табеле или њихове копије, белешке или изводе, или финансијске, техничке, комерцијалне и/или информације правне природе примљене у писаној, усменој, визуелној, електронској графичкој или другој форми од Стране која обелодањује или од саветника ког је именовала Страна која обелодањује, у вези са Аеродромом, Аеродромским објектима и Услугама или Уговорним странама и/или њиховим Повезаним лицима (било да су информације примљене пре или после ступања на снагу ових Услова коришћења, укључујући и све информације које проистичу из таквих Поверљивих информација, (ии) појмове означене поверљивим у овим Условима коришћења. |
| Уговор  | Означава сваки писмени договор (укључујући ове Услове коришћења) сачињен између Оператера аеродрома и Корисника и свака дозвола или лиценца коју додељује Оператер аеродрома Кориснику ради коришћења Аеродромских услуга и објеката. |
| Страна која обелодањује  | означава страну која обелодањује поверљиве информације. |
| Спор  | означава сваки спор, расправу или захтев између страна који проистичу или су у вези са овим Условима коришћења укључујући сва питања у вези са постојањем, важењем и укидањем Услова коришћења. |
| Уговорна страна  | Означава Аеродромског оператера и сваког Корисника. |
| Неизвршавање обавезе плаћања  | Има значење наведено у члану 2.4  |
| Лице  | Означава сваког појединца (физичко лице), акционарско друштво, ортачко друштво, друштво са ограниченом одговорношћу, удружење, труст, нерегистровано лице или друго правно лице. |
| Прималац  | означава Страну која прима поверљиве информације. |
| Депозит  | Означава депозит у готовини (или, као замену безусловну банкарску гаранцију издату од банке прихватљиве за Оператера аеродрома у форми и под условима прихватљивим за Оператера аеродрома) у износу једнаком износу Накнада које би Корисник имао да плати током највише три (3) месеца редовног рада, а према разумној процени Оператера аеродрома и који се мора обезбедити у року од петнаест (15) календарских дана од датума писаног захтева Оператера аеродрома, подразумевајуćи да уколико Корисник достави банкарску гаранцију као Депозит, иста мора бити важећа најмање годину дана и обновљена један (1) месец пре истека. |
| Порез  | Означава сваки порез (укључујући ПДВ уколико се примењује), намет, обавезу или друге накнаде и задржане износе сличне природе (укључујући пенале или камате плативе у вези са неиспуњењем обавезе плаћања или кашњење у плаћању исте). |
| Корисник  | Означава сваког Авио превозника или представника Авио превозника који користи Аеродромске услуге и објекте. |

## Тумачање

Наслови постоје ради олакшаног прегледа и не утичу на тумачење.

Уколико је дан на који или до ког плаћање мора бити извршено према овим Условима коришћења нерадни дан, плаћање се мора извршити следећег или до следећег радног дана.

У овим Условима коришћења, осим ако контекст не захтева другачије или уколико другачије није изричито договорено, важиће следеће:

(1) када се као Корисник појављује више Лица, обавезе и одговорност тих Лица ће бити заједничке и солидарне;

(2) када се тражи сагласност или одобрење Оператера аеродрома у складу са Уговором, Оператер аеродрома може такву сагласност или одобрење дати или ускратити према свом дискреционом праву или у складу са условима које сам сматра подесним да примени;

(3) када у складу са овим Условима коришћења Оператер аеродрома има право да поступи или одлучи по неком питању, Оператер аеродрома има потпуно дискреционо право при поступању или одлучивању;

(4) уколико се Уговор састоји од више од једног (1) документа (укључујући ове Услове коришћења) документи који чине Уговор се сматрају узајамно објашњивим и-

(i) одредбе тих докумената ће бити меродавне у случају контрадикторности или недоследности између одредби тих докумената и ових Услова коришћења; и

(ii) под условом из тачке (и), у случају контрадикторности или недоследности између одредби два документа, одредбе документа са каснијим датумом ће се сматрати меродавним;

(5) у овим Условима коришћења, свако навођење:

(i) ових Услова коришћења се односи на последњу ревидирану верзију Услова коришћења;

(ii) неког уговора или другог документа се сматра навођењем последње ревидиране верзије тог уговора или документа; и

(6) реч или израз коришћен у било ком другом документу који се тумачи у вези са овим Условима коришћења има исто значење како је дефинисано у овим Условима коришћења;

(7) сви уговори, одредбе, пријаве, налози, упутства, обавештења, захтеви, опис, директиве, декларације, дозволе, сагласности и друга комуникација која је потребна или дозвољена у складу са Уговором, а које треба пренети Оператеру аеродрома биће сачињени или дати у писменој форми (дописом или електронском поштом);

(8) свака фраза која почиње изразима „укључујући“, „да укључи“, „посебно“ или сличним изразима ће се тумачити као илустративна или неће ограничавати значење речи које јој претходе и

(9) речи које означавају једнину подразумевају множину и обрнуто, а речи које означавају један род подразумевају и други род.

# Финансијска питања

## Опште

Корисник је дужан да Оператеру аеродрома плати све доспеле Накнаде за коришћење Аеродромске инфраструктуре и Услуга. Корисник је такође дужан да изврши плаћање за снабдевање добрима, пружене услуге или коришћење објеката на Аеродрому, обезбеђених од стране или у име Оператера аеродрома, према накнадама које одреди Оператер аеродрома.

Ништа у овим Условима коришћења се не може тумачити као давање права Кориснику да користи Аеродромску инфраструктуру и Услуге без претходне сагласности Оператера аеродрома и Оператер аеродрома задржава право да повуче такву сагласност када Корисник прекрши ове Услове коришћења.

## Накнаде

Све Накнаде наведене у овим Условима коришćења акумулирају се свакодневно и доспевају на наплату на дан њиховог настанка и платиćе се Оператеру аеродрома на захтев и у сваком случају пре него што предметни ваздухоплов напусти Аеродром, осим ако супротно није договорено са Оператером аеродрома (а такав договор/споразум може бити повучен у сваком тренутку и по нахођењу Оператера аеродрома) или уколико није другачије наведено у условима плаћања који су део фактуре за наведене Накнаде.

Корисници који претходно нису закључили другачије финансијске аранжмане са Оператером аеродрома а желе да им се одобри одложено плаћање у максималном трајању од 15. дана, треба да поднесу писмени захтев Извршном директору за финансије Оператера аеродрома. Корисник је у обавези да достави сваку информацију коју Оператер аеродрома може затражити.

Одобравање одложеног плаћања апсолутно је дискреционо право Оператера аеродрома, чија се одлука сматра коначном. Одложено плаћање ćе се редовно прегледати од стране Оператера аеродрома и може бити повучено у било којем тренутку према одлуци Оператера аеродрома.

Уплате морају бити извршене без одбитка било које врсте, укључујуćи порез. Ако важеćи закон захтева одбијање било ког пореза/таксе пре плаćања, износ ćе се повеćати тако да извршена уплата буде једнака износу који се дугује Оператеру аеродрома, као у случају да такав порез није наметнут.

Корисник неćе, у вези са било којим потраживањем према Оператеру аеродрома или на било који други начин, извршити било какво поравнање или одбитак од насталих Накнада предвиђених овим Условима коришћења, без јасног писменог пристанка Оператера аеродрома Осим ако га Оператер аеродрома не овласти другачије, Корисник мора платити поменуту Накнаду у целости док се наведено потраживање односно захтев не реши.

Без утицаја на остала права и овлашćења Оператера аеродрома наведених овим Условима коришćења, Оператер аеродрома може искористити све износе примљене од Корисника у односу на сваки износ који Корисник дугује према Уговору или у вези са истим.

Оператер аеродрома ćе у сваком тренутку имати право да задржи сваки износ (износе) који дугује Кориснику у односу на сваки износ (износе) који Корисник дугује Оператеру аеродрома.

Оператер аеродрома може, по сопственом нахођењу, где је то примењиво, и под условом да је прописно издато одговарајуćе обавештење, захтевати плаćање одређених Накнада и било којег другог износа који се плаćа према предметним Условима коришćења, директним задуживањем корисникове банке или рачуна друге финансијске институције коју је одредио Корисник.

Без обзира на горе наведене Услове коришćења, Оператер аеродрома имаćе право да (по сопственом нахођењу) изда фактуре сваком Кориснику и да захтева да наведени Корисник изврши плаћање таквих фактура користеćи друге начине плаćања (укључујуćи готовинско плаćање, плаћање кредитним / дебитним картицама).

У случају да Корисник уђе у ликвидацију или постане несолвентан или банкротира или на други начин није у могуćности да плати своја дуговања или уколико мора извршити било какав пренос своје имовине или мора испоштовати било какав аранжман односно договор у корист или са својим повериоцима, одмах ćе о истом обавестити Оператера аеродрома који ćе моćи да убрза наплату свог дуга.

## Сигурносни Депозит

Оператер аеродрома може у било којем тренутку и/или периодично да затражи од Корисника да обезбеди Сигурносни депозит, о чијем износу и облику ćе по сопственом нахођењу одлучити Оператер аеродрома, а у погледу доспевања на наплату и правилног извршења обавеза Корисника према Уговору. Максимални износ Сигурносног депозита једнак је износу накнада које ће Корисник очекивано сносити током периода од три (3) месеца редовног пословања, а према реалној процени Оператера аеродрома.

Оператер аеродрома може у било ком тренутку да поднесе захтев за доставу Сигурносног депозита против сваког дуга Корисника Оператеру аеродрома, укључујуćи, али не ограничавајуćи се на, сваку доспелу Накнаду која касни са плаćањем према Уговору.

Оператер аеродрома може периодично прегледати и ревидирати износ Сигурносног депозита достављен од стране Корисника, а уколико утврди да је потребно повеćање износа достављеног Сигурносног депозита, потребно је да Корисник положи додатни депозит у вредности увећаног износа у року од 15 календарских дана од дана пријема писменог захтева Оператера аеродрома.

Уколико се Корисник не придржава ових захтева може доћи до тренутног убрзања наплате дуга Корисника према Оператеру аеродрома и повлачења одобреног одложеног плаћања.

Сваки депозит уплаćен у складу са овим одељком може се вратити Кориснику у случају да:

(i) Корисник престане да обавља радне операције на Аеродрому, под условом да су сви дугови према Оператеру аеродрома у потпуности измирени; или

(ii) ако је Оператер аеродрома задовољан финансијским стањем Корисника.

## Кашњење у плаћању

Ако, из било ког разлога који није проузрокован од стране Оператера аеродрома, Корисник не плати у целости Оператеру аеродрома сваки износ доспео за плаћање за коришћење Аеродромске инфраструктуре и Услуга, у року који је одобрио Оператер аеродрома, сматраће се да Корисник "пао у доцњу у извршењу обавезе плаћања" у складу са Законом \*[[1]](#footnote-1) и сматраће се одговорним за следеćе:

1. законске затезне камате на такав износ у динарима обрачунате по референтној каматној стопи Народне банке Србије увеćаној за осам процентних поена на годишњем нивоу, а камата ćе се обрачунавати свакодневно од датума који пада одмах након датума доспеćа за плаćање до датума стварне усплате таквог износа у целости; и
2. затезне камате на такав износ у еврима обрачунате по референтној каматној стопи Европске централне банке на главне операције за рефинансирање, увећаној за осам процентних поена на годишњем нивоу, а камате ће се обрачунавати свакодневно од датума који пада одмах након датума доспеćа за плаćање до датума стварне уплате таквог износа у целости ; и

(iii) пенала еквивалентних трошковима и издацима Оператера аеродрома за надокнаду наведеног износа и камате (укључујуćи трошкове правних и других стручних услуга).

Уколико корисник није извршио обавезе плаћања или уколико је његов депозит потрошен, Оператер аеродрома може одлучити да:

* се убрза плаћање дуга Корисника према Оператеру аеродрома и
* Корисник ćе своје Накнаде плаћати унапред на недељном, двонедељном или месечном нивоу. Свако одступање у обавези плаћања саопштиће се Кориснику у писаној форми (електронском поштом или писмом/дописом) и, уколико постоји разлика, замениćе и имати предност над било којим условима или раније утврђеним датумима плаћања.

За сваку услугу за коју није извршено плаћање, Оператер аеродрома задржава право да повуче приступ истој или да престане са пружањем наведене услуге.

# Поверљивост

Свака Уговорна Страна обавезује се да ćе поверљиве информације држати строго поверљивим и неćе их откривати било којој треćој страни осим:

* својим професионалним саветницима, Повезаним лицима, својим и директорима Повезаних лица, службеницима, запосленима или саветницима, по потреби и на принципима поверљивости ("**Овлашćени примаоци**“);
* на основу (i) закона и прописа правног система који је меродаван за наведену Уговорну страну; (ii) захтева комисије надлежне за хартије од вредности; (iii) захтева надлежног суда; или (iv) захтева сваког надлежног, правосудног, државног или регулаторног органа и, у сваком случају, односна Уговорна страна обавезна је (уколико није законом забрањено) да у најкраћем року обавести другу Уговорну страну о таквом захтеву. Страна која обелодањује ће обелоданити поверљиве информације у мери у којој је то захтевано и има обавезу да обелодани само онај део поверљивих информација који буде затражен на законским основамаи у обавези је да настоји да било која таква откривена поверљива информација буде и третирана као таква;
* у случају када је потребно да Уговорна страна обелодани информацију током правне процедуре само у сврху и у мери у којој је потребно, ради спровођења њених права у складу са овим Условима коришћења; и
* када Страна која обелодањује има претходно писмено одобрење за такво обелодањивање.

Обавезе прописане овим Одељком 3 неће се примењивати на информације које (i) Уговорна страна добије од државног или регулаторног тела меродавног за Аеродром у складу са уговорним аранжманом са Оператером аеродрома или према важећем закону (или у њено име), (ii) Прималац већ поседује, под условом да Примаоцу није познато да такве информације подлежу обавези чувања поверљивости у односу на Страну која обелодањује, (iii) јесу или постану јавно доступна на начин који не представља кршење ових Услова коришћења од стране Примаоца, или (iv) Прималац добије од извора за који му није познато да подлеже обавези чувања поверљивости у односу на Страну која обелодањује.

Уговорне стране имају право да користе поверљиве информације само у сврхе прописане овим Условима коришћења.

Свака Уговорна страна обавезна је и мора обезбедити да њени Овлашћени примаоци на захтев Стране која обелодањује врате, или учине све напоре како би, уништили сваки документ (укључујући све записе, анализе или белешке и сваки документ сачуван у електронској форми) који садржи Поверљиве информације, достављен од стране или у име друге Уговорне стране, осим уколико је на основу важећег закона, правила или прописа другачије затражено.

Свака Уговорна страна мора обезбедити да њени Овлашћени примаоци који приме поверљиве информације буду упознати са и придржавају се услова прописаних овим Одељком 3.

Обавезе у односу на Поверљиве информације ће важити 5 година након прекида важности ових Услова коришћења.

# Меродавно право - Решавање спорова

За ове Услове коришћења и њихово тумачење примењују се закони Републике Србије.Сваки Спор мора се упутити вишем руководству релевантне Уговорне стране, ради решавања путем преговора и у доброј вери. Уколико виши менаџмент не реши такав Спор у року од шездесет (60) Радних дана од слања обавештења о Спору једне Уговорне стране другој, такав Спор ће се решавати пред Независним стручњаком.

1. Члан 2. Закона о затезним каматама прописује да дужник који касни са испуњењем новчане обавезе, поред дуга повериоцу, дугује и затезне камате на износ дуга до дана исплате, по стопи утврђеној тим законом . [↑](#footnote-ref-1)